
Til: Styret ved Institutt for spesialpedagogikk

Fra: Administrasjonen

Notatdato: 29. september 2025
Møtedato: 23. september 2025
Referanse: 2025/1596

Protokoll fra styremøte 20. mai 2025
Til stede:
Athanasios Protopapas, Ellen Irén Brinchmann, Janne von Koss Torkildsen, Kristin Slungård, Rolf Vegar Olsen, Sarah Johanne Boye Killengreen, Sunniva Aamodt-Moe
Forfall: 
Laila Bouzakraft
Referent:         Else Marie Korsæth

GODKJENNING AV SAKSLISTE
Saksliste ble godkjent.
GODKJENNING AV PROTOKOLL

Protokoll fra styremøte 23.6.25 ble godkjent.



ORIENTERINGSSAKER 

O 5/25     Instituttleder orienterer 

· Økonomi 
Onega Novikova, seniorrådgiver ved UVs økonomiseksjon, orienterte om ISPs økonomi. Instituttets økonomi er stabil. Nettobidraget på 8,3 millioner pr. 31.8.2025, etter 2. tertial, er omtrent som budsjettert. Akkumulert resultat er på 15,3 millioner kroner etter 2. tertial, og isolert resultat på 3,7 millioner kroner. Se vedlegg for regnskap sammenholdt med årsbudsjett og årsprognose. Forslag til budsjett for 2026 legges fram for instituttstyret i møte 25.11.2025.
· Drøfting 
Ny instituttleder Rolf Vegar Olsen vil legge opp til at større saker først skal drøftes i styret, før sakene i senere møter legges fram med forslag til vedtak. Hensikten er å sikre forankring. 
· EVU
Det er nedsatt en arbeidsgruppe for etter- og videreutdanningstilbud (EVU) ved UV. Alle UVs enheter er representert i arbeidsgruppa, som vil oppsummere sitt arbeid innen februar 2026. Fra ISP deltar avdelingslederne Siri Høgseth og Magnar Ødegård. Status for arbeid med instituttets fremtidige EVU-tilbud kommer som sak til instituttstyret i løpet av 2025 – 2026. Styret er tidligere orientert om status for EVU-arbeidet i møte 20.5.2025.
 
· Søknadsarbeid
En drøftingssak om hvordan øke andelen forskere som søker eksterne midler, vil bli presentert for instituttstyret i løpet av 2025 – 2026. Saken ble første gang drøftet i styremøte 11.02.2025.

O 6/25      Helse, miljø, sikkerhet og beredskap (HMBS)
·  Sykefravær, særlig blant midlertidig ansatte i rekrutteringsstillinger, er et fokusområde for lokalt arbeidsmiljøutvalg ved UV i 2025. Verneombud Sigurd Hasle orienterte om sykefravær ved UV og UiO. Se vedlegg for en presentasjon som ble vist i instituttstyremøtet. 
· Den årlige vernerunden i ISPs lokaler vil bli gjennomført i oktober 2025, og med særlig oppmerksomhet rettet mot inneklima.  
FULLMAKTSSAKER 

Ingen saker
VEDTAKSSAKER
Ingen saker
DRØFTINGSSAKER 
D2/25
      Om retningslinjer for tildeling og bruk av annum ved ISP   
I instituttstyremøte 27.6.25 ble et forslag til ny ordning for annum lagt fram. Se vedlegg til saken. Forslaget ble sendt tilbake med et ønske om å få presentert et bedre grunnlag for den foreslåtte ordningen. I styremøte 23.9.2025 drøftet styret dagens ordning opp mot forslaget til ny ordning 
for annum. Se notat til saken. Hovedbegrunnelsen for å innføre en ny ordning er å forenkle og redusere arbeid knyttet til søknad om interne forskningsmidler og påfølgende søknadsbehandling, og samtidig sikre at hver enkelt har et minimum til å dekke forskningsrelaterte aktiviteter. 
Etter drøfting av saken i møte 23.9.2025 er det enighet om at instituttleder kommer tilbake til instituttstyret 25.11.2025 med en justert sak med tre alternative forslag til vedtak: 

1. Styret vedtar å beholde dagens ordning. 

2. Styret vedtar forslag til ny ordning presentert i møte 27.6.2025, men med noen få endringer.

3. Styret vedtar forslag til ny ordning for annum. Denne ordningen vil bli en mellomløsning som dels beholder deler av dagens ordning, og dels endrer denne, og som vurderer tildeling av annum over en toårsperiode.  
D3/25
      Opptaksramme og studiekvalitet i ISPs studieprogrammer 
Instituttstyret drøftet studiekvalitet i lys av ISPs strategi, årsplan, endret budsjettfordelingsmodell fra 2026 og krav til å fylle opptaksrammen. Se vedlegg for en presentasjon som ble vist i møtet. Instituttleder og styret vil følge opp arbeid for å sikre studiekvalitet også når antallet studenter på studiene øker. Ulike tiltak og endringer vil bli vurdert.  
EVENTUELT
Ingen saker

